Zuma blameer geweld op apartheidPresident Jacob Zuma President Jacob Zuma het Vrydag gesê geweld in die gemeenskap kom voor as gevolg van apartheid. “Ek dink nie die nasie het net oornag gewelddadig geword nie. Geweld is ŉ direkte gevolg van apartheid. Apartheid was ŉ baie gewelddadige sisteem, só gewelddadig dat, as ŉ mens vreedsaam wou betoog, hulle jou sou skiet en doodmaak,” het hy tydens ŉ ontbytseminaar van The New Age gesê. “Diegene wat onderdruk is in die stryd teen apartheid moes teen dié geweld reageer en dit het veroorsaak dat hulle soms gewelddadig optree.” Hy het gesê die ANC is ŉ nie-gewelddadige organisasie, maar as gevolg van voortdurende geweld van die apartheidsregering, moes die party “wapens optel”. “Met dit as agtergrond moet ons besef geweld gaan nie oornag stopgesit word nie. Dit gaan tyd vat,” het hy gesê. Hy het egter gewelddadige betogings veroordeel en landsburgers gemaan om mekaar se regte te respekteer wanneer hulle staak. – Sapa